section_heading: Životopis sastava
paragraph_text: Četvrti album Grudi moje Balkanske objavljuje PGP-RTB u listopadu 1986. Autori svih pjesama bili su Neša Radulović i Dragomir "Miki" Stanojević. Hitovi postaju pjesme: "Umiru jeleni" i "Taxi". Peti album Zajedno smo piškili u pesku izlazi u prosincu 1987. kojeg je isto objavio PGP RTB dok je producent bio Kornelije Kovač. Tekst pjesme "Zajedno smo piškili u pesku" napisao je Bora Đorđević. Specijalni gosti na albumu bile su glumica Jelica Sretenović i Aleksandra Kovač, koje nastupaju kao pozadinski vokali. Hitovi s ovog albuma bili su: "Ruska čokolada", "Zajedno smo piškili u pesku" i "Tibet".